CELEX: 22006D0120
Language: fi
Date: 2006-09-22 00:00:00
Title: ETA:n sekakomitean päätös N:o 120/2006, tehty 22 päivänä syyskuuta 2006 , ETA-sopimuksen liitteen XI (Telepalvelut) muuttamisesta

30.11.2006   
            
            
               FI
            
            
               Euroopan unionin virallinen lehti
            
            
               L 333/47
            
         
      ETA:N SEKAKOMITEAN PÄÄTÖS
   
   N:o 120/2006,
   tehty 22 päivänä syyskuuta 2006,
   ETA-sopimuksen liitteen XI (Telepalvelut) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XI muutettiin 2 päivänä kesäkuuta 2006 tehdyllä ETA:n sekakomitean päätöksellä N:o 61/2006 (1).
            
         
               (2)
            
            
               Sähköistä kaupankäyntiä käsittelevän asiantuntijaryhmän perustamisesta 24 päivänä lokakuuta 2005 tehty komission päätös 2005/752/EY (2) olisi otettava osaksi sopimusta.
            
         
               (3)
            
            
               Euroopan parlamentin ja neuvoston direktiivi 1999/93/EY (3), komission päätös 2000/709/EY (4) ja Euroopan parlamentin ja neuvoston direktiivi 2000/31/EY (5), jotka on sisällytetty sopimuksen liitteen XI lukuun ”Tietosuoja”, on siirrettävä lukuun ”Tietoyhteiskuntapalvelut”.
            
         
               (4)
            
            
               Sopimuksen liite XI sisältää vanhentuneita säädöksiä, jotka voidaan poistaa sopimuksesta,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liite XI seuraavasti:
   
               1.
            
            
               Lisätään 5k kohdan (Euroopan parlamentin ja neuvoston direktiivi 2003/98/EY) jälkeen kohdat seuraavasti:
               
                           ”5l.
                        
                        
                           
                              399 L 0093: Euroopan parlamentin ja neuvoston direktiivi 1999/93/EY, annettu 13 päivänä joulukuuta 1999, sähköisiä allekirjoituksia koskevista yhteisön puitteista (EYVL L 13, 19.1.2000, s. 12).
                           Tätä sopimusta sovellettaessa direktiivin säännöksiä koskevat seuraavat mukautukset:
                           
                                       a)
                                    
                                    
                                       lisätään 7 artiklan 1 kohdan c alakohdassa ilmaisun ’organisaatioiden’ jälkeen ilmaisu ’tai EFTA-valtion ja kolmansien maiden tai kansainvälisten organisaatioiden’,
                                    
                                 
                                       b)
                                    
                                    
                                       sopimuspuolten on pidettävä 7 artiklan 2 kohdassa tarkoitetuissa tapauksissa toisensa ajan tasalla ja pidettävä tarvittaessa kuulemisia ETA:n sekakomiteassa,
                                    
                                 
                                       c)
                                    
                                    
                                       kun yhteisö neuvottelee kolmannen maan kanssa 7 artiklan 3 kohdan perusteella yhteisön yritysten markkinoille pääsystä, se pyrkii saamaan EFTA-valtioiden yrityksille samanvertaisen kohtelun.
                                    
                                 
                     
                           5la.
                        
                        
                           
                              32000 D 0709: komission päätös 2000/709/EY, tehty 6 päivänä marraskuuta 2000, vähimmäisedellytyksistä, jotka jäsenvaltioiden on otettava huomioon nimetessään sähköisiä allekirjoituksia koskevista yhteisön puitteista annetun Euroopan parlamentin ja neuvoston direktiivin 1999/93/EY 3 artiklan 4 kohdan mukaisia laitoksia (EYVL L 289, 16.11.2000, s. 42).
                        
                     
                           5m.
                        
                        
                           
                              32000 L 0031: Euroopan parlamentin ja neuvoston direktiivi 2000/31/EY, annettu 8 päivänä kesäkuuta 2000, tietoyhteiskunnan palveluja, erityisesti sähköistä kaupankäyntiä, sisämarkkinoilla koskevista tietyistä oikeudellisista näkökohdista (’Direktiivi sähköisestä kaupankäynnistä’) (EYVL L 178, 17.7.2000, s. 1).
                           Tätä sopimusta sovellettaessa direktiivin säännöksiä koskevat seuraavat mukautukset:
                           Direktiivin 5 artiklan 1 kohdan g alakohdassa tarkoitetuissa tapauksissa arvonlisäverotunniste on EFTA-maiden osalta numero, joka on annettu palvelun tarjoajalle kansallisen lainsäädännön mukaisesti.
                        
                     
                           5n.
                        
                        
                           
                              32005 D 0752: komission päätös 2005/752/EY, tehty 24 päivänä lokakuuta 2005, sähköistä kaupankäyntiä käsittelevän asiantuntijaryhmän perustamisesta (EUVL L 282, 26.10.2005, s. 20).”
                        
                     
         
               2.
            
            
               Poistetaan 5ca (Euroopan parlamentin ja neuvoston päätös 710/97/EY), 5cd (Euroopan parlamentin ja neuvoston päätös 128/1999/EY), 5g (Euroopan parlamentin ja neuvoston direktiivi 1999/93/EY), 5ga (komission päätös 2000/709/EY) ja 5h (Euroopan parlamentin ja neuvoston direktiivi 2000/31/EY) kohdan tekstit.
            
         2 artikla
   Päätöksen 2005/752/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 23 päivänä syyskuuta 2006, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (6).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 22 päivänä syyskuuta 2006.
      
         
            ETA:n sekakomitean puolesta
         
         
            Puheenjohtaja
         
         Oda Helen SLETNES
         
      
   
   
      (1)  EUVL L 245, 7.9.2006, s. 8.
   
      (2)  EUVL L 282, 26.10.2005, s. 20.
   
      (3)  EYVL L 13, 19.1.2000, s. 12.
   
      (4)  EYVL L 289, 16.11.2000, s. 42.
   
      (5)  EYVL L 178, 17.7.2000, s. 1.
   
      (6)  Valtiosäännön asettamista vaatimuksista ei ole ilmoitettu.